Projektforslag fra [adresse] for udnyttelse af overskudsvarme fra 
Saint-Gobain Weber A/S 
Sagsfremstilling 
41.                 Projektforslag fra [adresse] for udnyttelse af overskudsvarme fra 
Saint-Gobain Weber A/S - Åbent 
  
  
SAGENS INDHOLD 
[adresse] ønsker at aftage overskudsvarmen fra Saint-Gobain Weber A/S (herefter Weber) i Hinge i 
forbindelse med et energiforbedringsprojekt. I februar 2015 har [adresse] derfor indsendt et 
projektforslag med anmodning om Favrskov Kommunes godkendelse. 
  
Overskudsvarmen fra Weber skal anvendes til fjernvarme i [adresse] forsyningsområde og vil kunne 
erstatte over 80 % af varmeværkets nuværende varmeproduktion, som primært er baseret på halm.  
  
For at kunne udnytte overskudsvarmen på varmeværket, skal der laves forskellige ombygninger hos Christina Bech. 
Derudover skal der etableres 5,7 km. transmissionsledning mellem Weber og [adresse] forsyningsnet.  
  
I forbindelse med etableringen af transmissionsledningen afsættes stik ved [adresse], så der er mulighed for en 
fremtidig udvidelse af [adresse] forsyningsområde. Nørre Galten er i dag naturgasforsynet, og en 
eventuel konvertering til fjernvarme vil kræve udarbejdelse et særskilt projektforslag. 
  
Christina Bech fremstiller letklinker (leca) på fabrikken i [adresse], nord for Hadsten. Fremstillingsprocessen er energitung og 
kræver store mængder af kul, som afbrændes for at tørre og brænde ler til letklinker.  
  
Som et led i energiforbedringsprojektet, udskiftes det nuværende elektrofilteranlæg med et røggasvaskeranlæg med 
vandbehandling. Anlægget skal rense røggassen, og denne proces skaber store mængder overskudsvarme i form 
af varmt vand, der kan anvendes til fjernvarme i [adresse] forsyningsområde. 
  
For at energiforbedringsprojektet hos Weber kan realiseres, skal virksomheden bl.a. have en ny miljøgodkendelse 
fra Miljøstyrelsen, der er tilsynsmyndighed. Inden transmissionsledningen kan etableres, skal der gennemføres en 
VVM-screening af det endelige tracé, og samtlige berørte grundejere skal høres om projektet.  
  
VURDERING 
 
Teknik- og 
Miljøudvalget 
4. maj 2015 
Sagsnr. 710-2012-
8624 
Dok.nr. 710-2015-
85850 
Sagsbehandler 
DPLVSO 
  
Tidl. politisk behandling 
  
Forventet sagsgang 
TM-U 
Lovgrundlag 
Varmeforsyningsloven, Projektbekendtgørelsen 
På baggrund af oplysningerne i vedlagte projektforslag vurderer Teknik og Kultur, at projektet som helhed er både 
samfundsøkonomisk og miljømæssigt fordelagtigt. 
Hvis projektet gennemføres, opnås følgende fordele: 
  
· udnyttelse af overskudsvarme fra Weber, som ellers ikke nyttiggøres 
· lavere brændselsforbrug på [adresse] 
· god selskabsøkonomi for Hadsten Varmeværk 
· lavere varmepriser for forbrugerne i Hadsten. 
  
Projektet indebærer, at [adresse] finansierer varmevekslere og en del af røggasvaskeranlægget, 
hvorefter det overdrages til Christina Bech, som forestår driften og vedligeholdelsen. Derudover finansierer, ejer og 
vedligeholder [adresse] transmissionsledningen. Weber finansierer, ejer og vedligeholder 
røggasvaskeranlægget og vandbehandlingsanlægget. 
  
[adresse] nuværende anlæg til varmeproduktion på halm, træpiller og naturgas ændres ikke, men 
vedligeholdes forsat. Varmeværket vil således, til hver en tid, selv kunne producere den nødvendige varme i 
nødsituationer eller ved servicearbejde hos Weber. 
  
I projektet er der regnet med en samlet anlægsinvestering på 29,7 mio.kr. for [adresse]. 
[adresse] beregninger viser, at varmeværket vil opnå en årlig besparelse på godt 3,2 mio. kr., hvis 
projektet gennemføres. 
  
Den erstattede varmeproduktion på [adresse] svarer til, at der årligt vil kunne spares 14.400 tons halm, 
der således frigives til anden produktion af grøn energi.  
  
Brugerøkonomiske beregninger viser, at [adresse] nuværende forbrugere vil kunne opnå en 
gennemsnitlig årlig besparelse på knap 1.700 kr. pr. forbruger inkl. moms, hvis varmeværket udnytter 
overskudvarmen fra [adresse].  
  
Projektets beregninger viser, at en gennemførelse af projektet vil medføre en samfundsøkonomisk fordel på godt 
43,5 mio. kr. set over 20 år.  
  
[adresse] forventer, at de kan forsyne forbrugerne i Hadsten med overskudsvarme fra Weber inden 
udgangen af 2016, hvis projektet godkendes.  
  
Favrskov Kommunes godkendelse af projektforslaget er betinget af, at arbejdet først påbegyndes, når: 
  
· der foreligger de nødvendige tilladelser og godkendelser fra Miljøstyrelsen 
· der er gennemført en VVM-screening af det endelige tracé for transmissionsledningen 
· samtlige berørte grundejere langs transmissionsledningen er blevet hørt om projektet. 
  
Weber og [adresse] er selv ansvarlige for at indhente eventuelle øvrige fornødne tilladelser til brug for 
realiseringen af projektet.  
  
ØKONOMI 
Varmeværket løber en risiko ved at entrere med et privat firma, der kan lukke, hvis markedsvilkårene for at drive 
virksomheden ændres. For at fjerne denne risiko er parterne enige om, at der i kontrakten skal indbygges en 
erstatning til [adresse], der dækker restafskrivningen på anlægsinvesteringerne i tilfælde af, at 
virksomheden lukker inden for en 15-årig periode. 
  
Den samlede varmepris, som [adresse] skal betale til Christina Bech, bliver 50 kr./MWh mindre, end hvis varmen 
produceres på varmeværket. I varmeafregningsprisen kompenseres [adresse] for anlægsinvesteringen 
på 29,7 mio. kr. og for drifts- og vedligeholdelsesomkostninger i forbindelse med transmissionsledningen.  
  
Projektets gennemførelse er afhængig af, at der gives kommunegaranti. [adresse] forventer derfor at 
søge Favrskov Kommune om kommunegaranti for optagelse af lån i Kommunekredit på 29,7 mio. kr., hvoraf der 
skal betales stiftelsesprovision til kommunen. Der vil blive fremsendt særskilt ansøgning om kommunegaranti til 
behandling i Byrådet.  
  
INDDRAGELSE 
Projektforslaget har været sendt i høring ved HMN Naturgas, der har meddelt, at de ikke har bemærkninger til 
projektforslaget.  
  
Når [adresse] kender den præcise placering af transmissionsledningen, vil grundejere langs 
transmissionsledningen blive informeret om projektforslaget og om arbejdets udførelse. Samtidigt vil grundejerne 
blive informeret om deres rettigheder i forbindelse med ekspropriation og erstatning, hvis traceet kommer i berøring 
med deres grundarealer. Hvor det ikke er muligt at indgå frivillig aftale, vil ledningsnettet blive etableret ved 
ekspropriation. Denne problemstilling vil i så fald blive behandlet i en særskilt sag. 
  
  
  
INDSTILLING 
Direktøren for Teknik og Kultur indstiller til Teknik- og Miljøudvalget: 
  
1.    At [adresse] projektforslag for ”Overskudsvarme via ny transmissionsledning fra Saint-Gobain 
Weber A/S i [adresse]” godkendes. 
  
BESLUTNING 
  
Bilag 
  
  
  
  
Teknik- og Miljøudvalget, 4. maj 2015: 
Fraværende: Mikkel Mogensen 
  
Godkendt. 
Projektforslag for overskudsvarme via ny 
transmissionsledning fra Saint-Gobain Weber 
A/S i [adresse] 
710-2015-55068 
